**Egyszemélyes logikai játékok**

A következő feladatban egy weboldalt kell készítenie játékeszközök bemutatására a feladatleírás és a minta szerint, valamint egy verseny adataival kell dolgoznia. (A két feladatrész egymástól ***függetlenül***, tetszőleges sorrendben megoldható.)

Az első feladatrészben a forrásként kiadott weboldalon kell módosításokat végeznie a leírás és a minta alapján.

Nyissa meg a jatekok.html állományt és szerkessze annak tartalmát az alábbiak szerint: 1. A weboldal karakterkódolása UTF-8, nyelve magyar, a böngésző címsorában megjelenő cím „*Egyszemélyes logikai játékok*” legyen!

1. A weboldal fejrészében helyezzen el hivatkozásokat a jatekok.css stíluslapra, valamint a rekordok.js állományra a meglévő hivatkozások után!
2. A dokumentum fejrész elemét formázza a meg a jumbotron osztálykijelölővel!
3. A „*Hanoi tornyai”* játékhoz tartozó blokkban végezze el a következő módosításokat:
   1. Az első két bekezdés tartalmát vonja össze egy bekezdésbe a minta szerint!
   2. A jobb oldali hasábban helyezze el a hanoi.png képfájlt, és formázza az img-fluid osztálykijelölővel! Ha a kép valamiért nem jeleníthető meg vagy ha a felhasználó a kép fölé viszi az egérkurzort, mindkét esetben a „*Hanoi tornyai*” szöveget jelenítse meg!
4. A „*Tangram*” játékhoz tartozó blokkban végezze el a következő módosításokat:
   1. A blokk hasábjainak 6:6 arányú szélességét javítsa 4:8 arányúra!
   2. A hasábok tartalmát cserélje fel: a bal oldaliban legyen a kép, a jobb oldaliban pedig a szöveges tartalom!
5. A „*Rubik-kocka*” játékhoz tartozó blokkban végezze el a következő módosításokat:
   1. A fieldset HTML tag első bekezdését alakítsa át egy legend elemmé!
   2. Állítsa be a megfelelő attribútumokkal, hogy a „*csúszka*” típusú beviteli elem értéke ne lehessen 7-nél nagyobb, és hogy az oldal betöltésekor a 3-as értéket vegye fel!
6. A weboldal lábrészében a forrást megjelölő bekezdés *„Wikipédia.hu”* szövegrészletére készítsen alapértelmezetten új lapon megnyíló hivatkozást! A hivatkozás URL címét a bekezdés végén találja megjegyzésként a forráskódban!
7. Nyissa meg a jatekok.css állományt, majd módosítsa a következők szerint:
   1. A bekezdések szövege legyen sorkizárt igazítású!
   2. A fejrészben elhelyezett első szintű címsor szövegszíne fehér legyen!
   3. A kmeret, kido, és knev azonosítókhoz állítson be 150%-os betűméretet!
8. Nyissa meg a rekordok.js állományt, majd módosítsa a frissit() függvényt a következők szerint:
   1. Az időérték kiírásnál a szám mögött jelenítse meg a „mp” mértékegységet jelölő szót!
   2. Cserélje le a rubik azonosítóval ellátott kép forrását a kepfajl változó értékére!

***Minta:*** *(A megoldás szövegének tagolása felbontástól függően eltérhet a képen láthatótól!)*

